ארון מוקואנה

טבוהו ארון מוקואנה (באנגלית: Teboho Aaron Mokoena; נולד ב-25 בנובמבר 1980, ביוהנסבורג שבדרום אפריקה) הוא כדורגלן דרום אפריקאי המשחק בעמדת הקשר האחורי. מוקואנה נחשב לאחד השחקנים הדרום-אפריקאים המצליחים בעולם, והוא דמות נערצת במדינתו. בשנת 2010 השתתף עם נבחרתו הלאומית במשחקי הגביע העולמי שנערכו בדרום אפריקה.

קריירה מקצוענית 
קבוצת נעוריו הראשונה הייתה ג'ומו קוסמוס מדרום אפריקה. בשנת 1998 עבר לקבוצת הנוער של באייר לברקוזן וכעבור שנה לקבוצת אייאקס אמסטרדם שראתה בו נכס עתידי. לאחר שנתיים בבוגרים של אייאקס, בהן זכה לשבע הופעות בלבד במדי הקבוצה, הושאל בשנת 2001 לקבוצת ג'רמינל בירסחוט מהליגה הבלגית. כעבור שנתיים במועדון עמד מאזנו האישי על 48 הופעות ושני שערים. בשנת 2003 הועבר מוקואנה לראסינג גנק בה השתתף רק ב-31 משחקים בשתי עונות. בשנת 2005 עבר לשחק בבלקברן מהליגה האנגלית, בשורותיה שיחק 101 משחקים במשך ארבע שנים. ביומו האחרון בקבוצה, הודיע על חתימתו על חוזה לשלוש שנים במועדון הכדורגל פורטסמות', בו הוא שיחק עד שנת 2012, ובמדיו כבש את שערו הראשון בליגה האנגלית.

קריירה בנבחרת הלאומית
מוקואנה הוא השחקן הצעיר ביותר אי-פעם שייצג את דרום אפריקה במשחק רשמי, שיא שנקבע בהופעת הבכורה שלו בשנת 1999 במסגרת מוקדמות אולימפיאדת סידני. הוא השתתף עם נבחרתו בגביע אפריקה לאומות בשנים 2002, 2004 ו-2008. בטורניר של שנת 2008 מונה לראשונה לקפטן הנבחרת, תפקיד בו אחז גם בגביע הקונפדרציות 2009 ובמונדיאל 2010.

מוקואנה הוא שיאן ההופעות בנבחרת דרום אפריקה, עם 107 הופעות.

קישורים חיצוניים 

 אתר הבית של נבחרת דרום אפריקה בכדורגל

כדורגלנים דרום אפריקאים
בלמי כדורגל דרום אפריקאים
קשרי כדורגל דרום אפריקאים
יוהנסבורג: כדורגלנים
כדורגלני אייאקס
כדורגלני בירסחוט
כדורגלני ראסינג גנק
כדורגלני בלקברן רוברס
כדורגלני פורטסמות'
כדורגלני בידווסט ויטס
כדורגלני נבחרת דרום אפריקה
כדורגלני גביע אפריקה לאומות 1998
כדורגלנים באולימפיאדת סידני (2000)
כדורגלני גביע אפריקה לאומות 2002
כדורגלני מונדיאל 2002
כדורגלני גביע אפריקה לאומות 2004
כדורגלני גביע אפריקה לאומות 2008
כדורגלני גביע הקונפדרציות 2009
כדורגלני מונדיאל 2010
דרום אפריקאים שנולדו ב-1980